|  |
| --- |
| *Komenski_grb_-_barvno* |
| **OBČINA KOMEN** |
| ***Občinski svet*** |
| Komen 86, 6223 Komen |
| Tel. 05/ 7310 450, fax. 05/ 7310 460 |

Številka: 032-0013/2024-13

Datum: 9. 10. 2024

# ZAPISNIK

5. dopisne seje občinskega sveta Občine Komen v mandatnem obdobju 2022 - 2026, ki je potekala od torka, 8. 10. 2024 od 8. ure do srede, 9. 10. 2024 do 10. ure.

Sejo je sklical župan mag. Erik Modic.

Dnevni red:

**1.** **Predlog Odloka o dopolnitvi Odloka o kategorizaciji občinskih cest v Občini Komen – skrajšani postopek**

Sklic seje z gradivom je bil objavljen na spletni strani Občine Komen [www.komen.si](http://www.komen.si) dne 7. 10. 2024. Vsi člani občinskega sveta so obvestilo o sklicu seje ter predpripravljeno glasovnico prejeli po e-pošti na dan 7. 10. 2024 pred pričetkom dopisne seje. Dopisna seja je bila sklicana s sklicem seje št. 032-13/2024-1 z dne 7. 10. 2024.

**Točka 1: Predlog Odloka o dopolnitvi Odloka o kategorizaciji občinskih cest v Občini Komen – skrajšani postopek**

S sklicem seje je bil predlagan naslednji

**SKLEP št. 1**

**Sprejme se Odlok o dopolnitvi Odloka o kategorizaciji občinskih cest v Občini Komen.**

Glasovalo je 10 članov občinskega sveta. Pravočasno in v času določenem za glasovanje je glasovalo 10 članov občinskega sveta.

24. člen Poslovnika občinskega sveta Občine Komen (Uradni list RS 80/09, 39/14) določa, da je dopisna seja sklepčna, če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.

Glede na navedeni člen poslovnika, je bila 5. dopisna seja občinskega sveta Občine Komen **sklepčna.**

ZA sprejem sklepa je glasovalo 10 članov, PROTI sprejemu sklepa ni glasoval nihče. Sklep JE sprejet.

Seja je bila zaključena v sredo, 9. 10. 2024 ob 10. uri.

|  |  |
| --- | --- |
| Zapisala:  mag. Andreja Štok |  |
|  | **Mag. Erik Modic, župan** |